text
stringlengths 0
89.8k
|
|---|
♥️♥️♥️♥️♥️ |
بصراحة عيد ما فيهوش مشوي.. وخبز طابونة و طرف هروس و سلاطة مشوية محرحرة ودبوزة كوكا لا يمثلني شخصيا😂😂😂
مع هذا .. نحبكم ♥️ |
اييييييه نحس في روحي ارتحت شوية .. قعدوا جماعة الكمين.. هذوكم نقوملهم بالذمة في الفجاري .. هو يقول الله اكبر و أنا نبدى ندعي و نسحت 🤨 |
اللهم إجمع بين الشيخين إنهما كان متوافقين .. اللهم عجل ولا تؤجل 😉 |
أما حمة "نم" متع إعتصام القصبة .. هذاكا لا تباركلو لا دنيا لا آخرة 🤨 |
و بمناسبة الوضع الخراوي الي احنا فيه الله لا تربح يوسف الشاهد و حافظ قائد السبسي 🤨 |
أسأل ڤمحنا كان نسينا و عدينا .. و أسال الزيتونة تقولك كان بالمهانة رضينا.. أسأل الجبال كان نهار روسنا وطينا.. أسأل التراب كان على الثأر تخلينا.. أسأل حيوط المدينة قداش من ليلة بالتعب عليها اتكينا... و أسأل رڤود الجلاز قداش من ليلة بكينا..
أسأل يا شسمك يحكيولك علينا
#راك_ما_تعرفناش
#عروقنا_في_تونس_ما_تقلعهاش
#سيب_صالح |
العركة عركة مبدئية موش شخصية
الي ما قبلناشي من بن علي و من البحيري و من الشاهد و من القروي و من غيرهم .. موش باش نقبلوه من قيس سعيد حتى كان هو أنظف منهم
نحبو مؤسسات ولاؤها للدولة موش للاشخاص
و برشة بيزواااات للسيد عميد المحامين
قاعدة معاكم خاطر ما عنديش حق الحرقة 🤨 |
شابة أمريكية تدعى "نيكول سميث" ذات 25 عاماً .. خلال حفل زفافها عام 1994 من الملياردير "هاورد مارشال" وهو بعمر 86 عاما تم سؤالها عن سبب زواجها به رغم الفارق الكبير في السن بينهما ..
فقالت إنها أحبت عكازه ونظراته الساحرة ..
وبعد سنة من الزواج توفي الملياردير هاورد لتكتشف أن زوجها أوصى بكل ثروته لأولاده وترك لهم وصية بتسليم العكاز لها، لأنها أحبت فيه العكاز ..
ودخلت في معارك قضائية طويلة إنتهت بإنتحارها عام 2007 ..
واعتبرت هذه الحادثه ثالث أكبر حشوة في التاريخ بعد حشوة #الملح_و_البترول و حشوة #استرجاع الأموال المنهوبة!! 🤣🤣 |
عاجل
ﺧﺒﺮ ﻣﺆﺳﻒ ﻭ ﺧﻄﻴﺮ اليوم :ﺍﻟﻲ ﻋﻨﺪﻭ ﺑﻨﺎﺕ ﻳﺨﺎﻑ ﻋﻠﻴﻬﻢ ويرد بالو بربي .ﻭ ﺍﻧﺘﻮﻣﺎ ﺯﺍﺩﺓ ﻳﺎ ﺑﻨﺎﺕ ﺭﺩﻭﺍ ﺑﺎﻟﻜﻢ ﻭ ﺩﻳﻤﺎ ﻋﺴﻮﺍ ﺷﻜﻮﻥ ﻳﻤﺸﻲ ﻭﺭﺍﻛﻢ .....ﻫﺬﻱ ﻭﺣﺪﺓ ﻣﺎﻟﺒﻨﺎﺕ ﺧﺮﺟﺖ ﻣﺎﻟﻌﻄﺎﺭ ﺷﺎﺩﺓ ﻓﻲ ﻳﺪﻫﺎ ﺑﺎﻛﻮ ﻋﺼﻴﺮ ﺗﺸﺮﺏ ﻓﻴﻪ ﻛﺎﻧﺖ ﺭﺍﺟﻌﺔ ﻟﻠﺪﺍﺭ ﺣﺴﺖ ﺑﺤﺪ ﻳﺘﺒﻊ ﻓﻴﻬﺎ ﺗﻠﻔﺘﺖ ﺗﻠﻘﺎ ﻣﺮﺍ ﻛﺒﻴﺮﺓ.ﺍﻟﻄﻔﻠﺔ ﺩﺧﻠﺖ ﻟﻠﺪﺍﺭ ﻭ ﺍﻟﻌﺰﻭﺯﺓ ﻗﻌﺪﺕ ﻗﺪﺍﻡ ﺍﻟﺒﺎﺏ .ﺧﺮﺟﺘﻠﻬﺎ ﺍﻷﻡ ﻗﺎﻟﺘﻠﻬﺎ ﺁﺵ ﺣﺎﺟﺘﻚ ﻳﺎﺣﺎﺟﺔ ؟ﻗﺎﻟﺘﻠﻬﺎ ﻋﻴﻄﻠﻲ ﻟﺒﻨﺘﻚ ﺣﺎﺟﺘﻲ ﺑﻴﻬﺎ .ﺍﻷﻡ ﺧﺎﻓﺖ ، ﻣﺸﺎﺕ ﻟﺮﺍﺟﻠﻬﺎ ﻗﺎﻟﺘﻠﻮ .ﻛﻲ ﺧﺮﺝ ﻗﺎﻟﺘﻠﻮ ﻧﻔﺲ ﺍﻟﺤﺪﻳﺚ .ﺩﺧﻞ ﺍﻟﺮﺍﺟﻞ ﻟﻤﺮﺗﻮ ﻗﻠﻬﺎ ﺑﺎﻟﻜﺶ ﺗﺤﺐ ﺗﻌﻤﻞ ﻓﻴﻬﺎ ﺳﺒﺔ . ﻫﺎﻭ ﺑﺎﺵ ﻧﻄﻠﺐ ﺍﻟﺸﺮﻃﺔ ﻭ ﺗﻮ ﻳﺘﺼﺮﻓﻮﺍ ﻣﻌﺎﻫﺎ .ﻛﻴﻒ ﻭﺻﻠﺖ ﺍﻟﺸﺮﻃﺔ ﻗﺎﻟﻮﻟﻬﺎ : ﺍﻟﻠﻲ ﺗﺤﺐﻋﻠﻴﻪ ﻣﺎﻟﻄﻔﻠﺔ ﻗﻮﻟﻬﻮﻟﻨﺎ ﻭ ﺗﻮ ﻧﻮﺻﻠﻮﻟﻬﺎ .ﻗﺎﻟﺖ ﻻ ، ﻻﺯﻡ ﺍﻟﺤﺪﻳﺚ ﺗﺴﻤﻌﻮ ﻣﻨﻲ ﺩﻳﺮﺍﻛﺖ .ﺷﺪﻭﻫﺎ ﺍﻟﺸﺮﻃﺔ ﻭ ﻓﺘﺸﻮﻫﺎ ﻭ ﺭﺑﻄﻮﻟﻬﺎ ﻳﺪﻳﻬﺎ ﻭ ﺧﺮﺟﻮﻟﻬﺎ ﺍﻟﺒﻨﻴﺔ ﻗﺎﻟﻮﻟﻬﺎ ﺗﻔﻀﻞ ﻗﻮﻝ ﺁﺵ ﻋﻨﺪﻙ .؟....ﻗﺎﻟﺘﻠﻬﺎ :...ﻛﺎﻥ ﻛﻤﻠﺖ ﻣﻦ ﺑﺎﻛﻮ ﺍﻟﻌﺼﻴﺮ ﺃﻋﻄﻴﻨﻲ ﻧﻄﺮﺷﻘﻮ ﺑﺮﺟﻠﻲ ...ﺍﻟﻠﻲ ﻣﺮﻛﺰﻳﻦ برشة ﺇﺭﺧﻔﻮﺍ ﺭﻭﺍﺣﻜﻢ ﻭ ﺧﻮﺫﻭﺍ ﻧﻔﺲ😜😜😜😜 |
ريت حملة لبارح على Mourad Zeghidi .. رجعت لبروفيلو نلقاه أعلن عن استضافته المدعو ( يا وخياني قداش نحبها الكلمة هذي ) #بشير_العكرمي في برنامجه "عندنا أجندا" الذي يبث يوم السبت على راديو #IFM
ايا قلت عادي .. خلي يتعدى البرنامج .. و تو نحكيو
شخصيا عندي ثقة في مراد .. مراد ذكي .. حرفي .. يحضر برامجو مليح .. عندو المؤهلات اللازمة باش يكون محاور بارع .. دمو بارد .. يلقطها و هي طائرة .. قادر على الاحراج .. موش باش ينجم العكرمي يتبلعط عليه و ياكلو بكلمتين ..
و الحقيقة و الحق كنت متأكدة في قرارة نفسي .. أنو الحوار هذا كان باش يندم عليه العكرمي ..
حبيت نسمع .. موش فاهمة علاش وقع الغاءه !!! مراد محكمة الفايسبوك وجهتلو تهمة التبييض قبل حتى ما تسمع الحوار .. و وقعت إدانته و أمضى و أمضينا و عليكم السلام
المشكل في الحكاية الكل من منظوري الشخصي .. هو اني حسيت روحي sous tutelle .. كيف القصر .. فما شكون يقرر في بلاصتي شنوة نسمع و شنوة ما نسمعش
المشكل الي فما شكون قاري فينا النقص .. ماشي في بالو الي أحنا دراويش و الي المدعو العكرمي .. ينجم يلحسلنا عقولنا و يعڨبها علينا ..
المشكل الي فما شكون حاسس روحو أهل باش يكون رقيب علينا و على تخمامنا خاطر أحنا معتوهين
حبيت نسمع .. أما خير يحاورو مراد و الا ينڨز لأحدى القنوات الي إختصاص تبييض ( الزيتونة مثلا ) و يردوهولنا بطل و ضحية
حبيت نسمع .. العكرمي مجبود في الف موضوع و موضوع .. إسمو تذكر في ندوات صحفية .. في الجرائد .. في التلافز..
إسمو مربوط بقضية رأي عام .. الي تهم كل تونسي .. و الي أمة لا الاه الا الله الكل أتابع فيها ...و هو كيف الصندوق الأسود ..مسكر و أظلم ..
العكرمي ماهوش une figure sympathique باش تخاف منو .. خروجو معناها تخنق .. خليتوه يذبح روحو .. علاش حارمينو .. و حرمتونا من أننا نعملوه كمية نهار سبت عشية
خسارة .. حبيت نسمع |
يا وخياني محلاااااكم و قداش منبهرة بيكم
قداش تعجبوني .. نحسكم أصل جايين من عالم آخر غير العالم متاعي... نبدى نتفرج فيكم و انا منبهرة و كلي فضول
صحيح احنا كلنا توانسة .. اما فما ناس في برشة حاجات ما تشبهوليش
الناس الي تقوم الصباح فرحانة و زايطة.. حاضرة للتصاور... و يصورولنا الپلاطو تع ال petit dej متاعهم.. ايشي بانان على كيوي على سوريز على عسل على كوارسون على شوكولا chaud...و اوملات جبونات و صوصيص و برشة حاجات اخرين ما نعرفهمش..
انا نرقد تاعبة نقوم ميتة بالتعب .. كيف نقوم الصباح لازم نعمل قهوة و زوز سواڤر ديجا باش نجم انش هاك الدجاج لكحل الي داير بيا و تتحل عينيا ..
على طول العام تواتيش جمعة الي نجم نكون حاضرة فيها للتصاور و ما نخرجش نحشم ... بالنسبة للماكلة عادة ما نجمش نأكل اول ما نقوم ... و كان كليت راني عادي نضربلها كسكروت حار هريسة و سردينة و كان لزم لبلابي ...
ناس اخرين ما يشبهوليش جماعة الديراكسيون...الي يعلمو أصحابهم الكل وين ماشين و وين جايين ...انا كيف تطلبني تقولي وينك ... نبداشي في قطعان الرقبة نقولك في الدار ... الصحيح ما تسمعوش من فمي ... ماو لباس تصقصي عليا؟؟؟
آخر ناس للممات باش نقعد مزبهلة فيهم ... هذوما بالذات نتفرج فيهم كيما نتفرج في القرودة في البيلفيدار...كائنات غريبة و عجيبة...
Les donneurs de leçon
و زيد عليهم المبشرين بالجنة و الأتقياء و الشرفاء
الي بكل ثقة في النفس يقريوك شنوة الي يجي و شنوة الي مايجيش...الي من غير أدنى شك عندهم أحكام مطلقة على الناس في شخصهم موش في افعالهم..
و بدون اي تحرج تلقاهم يفرقوا في صكوك الوطنية و الشرف و النضال و العفافة و النزاهة
الناس هاذم عادة تلقاهم مظاليم و الكل غالط معاهم و هوما الشرفاء اولاد الفاضل...
مستقبلك تنجم تبدلو سااااحبي .. أما تاريخك رانا نعرفوه
#من_أنتم ؟؟؟ |
حتى عبد القادر فرحات عملهوملي صحاح قبل .. أما وينو توة !!
#إتعضوا |
لماذا لم تنخرطون 😂😂😂 |
أيا ايجا نحكيلكم
لعشية خرجت هزيت بنتي للمكتبة و رجعت وقفت قدام باب الدار ..عندي حاشاكم كراذن فارغين و باكوات كبار عبيتهم في الكرهبة في المال من تالي و مشيت باش نحطهم في الكونتنار متع الحومة
هبطت من الكرهبة خليت الباب محلول و درت لتالي باش نفرغ المال .. هكة و وقفت رباعية الدفع كحلة . و هبطلي منها واحد .. قالي بطاقة تعريف ... و واحد منهم طلع في كرهبتي .. قوتلو ما عنديش بطاقة تعريف .. قالي اطلع من غير فضايح .. الڨرجاني معاك اطلع .. اطلع و يزي من الحس
و برشة أفلام ..
باهي خليني نوصل الكرهبة للدار و نعلمهم .. لا .. خليني نبدل حوايجي .. لا .. أدخل معايا .. رانا ما ندخلوش للديار و مممنوع علينا .. يا ولدي أنت ما دخلتش وحدك .. أنا الي دخلتك .. قالي لا من بعد تعمل عيطة و شهود .. قوتلو أنا راني بنت امني و الأفلام هذي ما نعملهاش .. ما حبش..
ايا في الثنية ... عملهوملي الكل .. أنت تعرف روحك شعندك .. و البرتنار قدام داركم متع شكون ووووو
ها ولدي خليني نكلم دارنا .. لا .. تو كيف نوصلو
مشينا شوية .. واحد فيهم قالو قلها شعندها .. قالي عندك شيكات .. شدني الضحك .. قوتلو عندي شيكات هزني للمحكمة .. قالي توة سكرت سايي
قوتلو أنت عاملي كمين .. و خارجينلي أربعة من الناس من الڨرجاني بكرهبة 4×4 بناليزي خاطر أنا عندي شيكات ؟؟
و شبيك ما قولتش من اللول قدام الدار راني مديتلك ما يثبت الي أنا عندي شيكات مسويين .. شدوا ارواحكم مليح اصحابي .. الشيكات من عام 2012 اي أي من عام 2012..
تفكروهم في 2022
قالي مادام مسويين وينو المشكل تو تروح .. قوتلو في بالك الي حتى كان موش مسويين راهم من 2012 لتوة سقطوا بمرور الزمن !!! في بالك الي أنا في جوان كنت متضيفة في بن عروس و العسكرية و روحت .. و أنو الي تعملوا فيه زايد
ايا ما نطولش عليكم .. خلطنا لغادي اعطيني نكلم المحامي .. أصبر .. اعطيني نكلم دارنا .. أصبر .. لين كملوا خدموا المحاضر .. و شاورو الوكيل .. و قالهم إحتفاظ .. كيف تهناو عليا مريڨلة سي بون .. كلمولي الاستاذة و دارنا
كيف جات الاستاذة و قاتلهم راهم مسويين .. قالولها توة c trop tard .. و احنا عندنا حق في 48 ساعة .. أما تو غدوة نعرضوها على المحكمة
بت في بوشوشة ( زايد التفاصيل هاذم انڨزوهم ) .. الصباح هزوني للڨرجاني ... من القرجاني للمحكمة .. قعدت في الgéôle من ال 10 للساعة الواحدة و نصف تقريبا .. ماقابلت حد لا وكيل لا حضرت جلسة ..
و جاو حلولي الباب قالولي سراح
و حكايتنا طابة طابة عام الجاي تجينا صابة
انشاء الله المرة الجاية. ... ما يخرجوليش فرقة الارهاب و يعملولي كمين على رادار 🤨
ب.س : أنا راهو ما تغيضنيش من السياسيين و من الي عطى التعليمات و من الي قال مرمدوها .. بقدر ما تغيضني من الأمني الي عملهالي .. وقتلي أنا نعتبر روحي بنت الداخلية |
اليوم في ال geôle جايبين للجلسة مرى من منوبة .. راجلها حرق و خلاها .. عندها أربعة صغار .. 11 و 9 و 7 و 6 .. اللخر من ذوي الاحتياجات الخصوصية .. لا يمشي لا يتكلم و توكل فيه بالزريقة
علاش جايبينها ؟؟؟
سرقت شمبوان من عزيزة
بكاءها لتوة في وذنيا 😭😭😭😭
انتوما فين و الشعب فين 😭😭😭 |
متضيفة في دار خالتي البارح .. بوشوشة بالاس
تعرفوها نكتة القطوسة متع عهدي بروحي نبربش في الزبلة .. أنا هكاكة عهدي بروحي نبزع في الزبلة .. هزوني
فبحيث مثلت اليوم في المحكمة بأبهى حلة .. بيجاما بالجفال و صدودليا كحلة زيد بلاش سبتة
ايا نمشي نبزع الزبلة الي ما بزعتهاش البارح
ندوش و نعدي الفلاية في شعري و نرجع نحكيلكم التفاصيل الكل بالتفصولة بالتفصولة
أما قبل نحب نقول كلمتين لزوز من الناس
بالنسبة لهظاكا .. بعد ما فشلت محاولاتك الكل في الترغيب و الترهيب قعدلك حل وحيد هو انك تغتالني ..خاطر بالنسبة ليا زعكتك و الكاغط الأحرش
بالنسبة لقيس سعيد .. أنت فين و جماعتك وين !!! هربت بيك يا سااااحبي |
كان جات pice متاعي اوريدو و يتصنتو عليا راهو على ما يسمع عبارات نيرة بعد كل مكالمة ترصيلو يتوضى 🤣🤣 |
ما جابوا شيء جديد، الشي هذا نعرفوه عندنا سنوات ••
[جعب الدين جعببـّو] |
عندي حاجة تولدت بيها .. وكبرت بيها .. و عايشة معايا .. ما تفارقنيش ... الحزن ..
أنا إنسانة حزينة .. و نتصور الي باش نكمل حياتي حزينة .. حتى في وقت الفرح و الاحتفالات و النجاحات و الانتصارات .. نحس في داخليتي بالحزن ...
حزني ما عندو حتى علاقة لا بالواقع و لا بالظروف باهين كانوا او خايبين .. و لو صحيح انو الظروف تساهم ساعات في تعميقه أو تلطيفه .. بالطبيعة الحزن في الجنة موش هو بيدو الحزن في الجحيم .. مع هذا حتى اسعد الظروف موش قادرة تلغيه
حزني تراجيدي.. حزن متعال، فلسفي ووجودي متأصل... شبيه بالأثر الذي تركه في نفس آدم نعيق ذلك الغراب الذي وارى سوأة ابنه التراب .. نجم نستخيالو .. و نجم نسمع الécho متاعو في اعماق أعماقي التي هي يمكن أعماق آدم نفسها.
يمكن كلمة حزن موش دقيقة .. أما ما فماش كلمة أخرى التي تعبر خير على هذا الاحساس ..
نحب الموسيقى الحزينة التي تعبر عن ذلك العمق... والأفلام التي لا أحد ينتصر فيها ... والكتب التي تهزأ من كل شيء وتتفه كل وهم من أوهام البشر...
مع هذا أنا في الواقع إنسانة مرحة .. نكره النكد والنكديين.. و نفد من البكاية .. نفدلك .. نضحك .. نتكلم بحرية من غير خوف .. نجم نحكي في العلن كل أسراري في جلسة واحدة دفعة واحدة ودون أي حذر أو توجس ... خاطر ببساطة .. نرى الي لا أهمية لكل تلك الأسرار حين تكون شخصا تراجيديا تواجه الزوال والعدم والقلق الوجودي ودمار القيم ودمار الإنسان ودمار الكوكب والعالم أيضا..
أفكار تراجيدية للغاية ما تفارقنيش .. مع هذا هي بيدها المتسبب الوحيد في سعادة حقيقية حرة لا تعني الفرح.. وهي أيضا الباعث على حب الذات .. على الاحساس بالثقة في النفس .. ثقة في النفس .. ليس لأنك على حق بل لأن لا أحد بتاتا على حق ..
من أنا ؟؟ لا شيىء .. مروري على الأرض سيتلخص في زفرات وتنهدات ليس إلا، يتركها الإنسان في الهواء ويرحل. إلا أنها زفرات وتنهدات وأيضا قهقهات عظيمة وهي الشاهد على إنسانيته وعلى عظمة التاريخ والجغرافيا والكون بكل تراجيديته.
#هكذا_أنا |
سبعطاش .. اثناش .. نجمة
على رأس من جاء و هنى 😂😂😂 |
منصة الكترونية بالبراح 😂😂
#Big_Data_ya_Tata😛😛 |
هبليه هبليه .. بالاستشارة ..دوخيه 😂😂 |
رهيص جمهورية بن عروس صخصيا 😂😂 |
تنجم ما تحبهاش .. أما وسط الفقر و الشح و التوكويك و الشعبوية متع مداخلات سياسيينا .. ما تنجمش تنكر الي في ندوة البارح .. بالحجة
و الدليل عبير كانت
Magistrale ♥️ |
ناس بكري قالو
لا تؤمن .. شمس الشتاء و ترهدين النساء و عبو إذا شكى 😂 |
عاااااااجل
بشرة خير للشباب المعطل عن العمل ..
بقرار من السيدة نجاة الجوادي لله درها .. الباكو دخان المصنع في تونس .. كيف يتشد كونترا ماعادش يخلص 5300 م و تتحجز السيارة .. ولى يخلص 1500 م فقط ..
اوترومون دي .. كيف تتشدلك عشرة آلاف علبة سجائر مهربة من الي كان المحضر ب53 مليون دون وسيلة النقل ... بالمذكرة الجديدة متاع للا نجاة يولي المحضر ب15 مليون فقط لا غير.
هاو التشجيع على الاستثمار و الا لوح
انتج يا حومة .. و خلي امخاخهم فيك مصدومة 😂😂😂 |
ياخي المجلس صبح مسكر بالكلمة ؟؟ بلاش مرسوم ؟؟
#لماذا_لا_تخرطون 😉 |
#فضيحة_دولة
في بالي ارتحنا .. ولو لتوة ما رينا شيىء .. و العصابة مازالت نافذة .. أما قلنا ميسالش نخليولها شوية وقت ..
أما هكة راو عييييييبييييب .. يا مدام نجاة
يعني شركات توانسة .. مصتعين في المجال الغذائي .. مشاركين في gulfood في دبي .. يبعثوا des échantillons من منتوجاتهم باش يتعرضوا في المعرض الدولي في الجناح التونسي ..
ترفض #الديوانة انهم يتبعثوا و تشد السلعة .. خاطر لازم الشركات الي خارجة تسوق في منتوجها في اكبر صالون للصناعات الغذائية .. تدفع الأداء على القيمة المضافة على des échantillons خارجين للعرض !!!!!!
ريت و ماريت .. أما دولة تحط صبعها في عينها !!!
#جمهورية_البستنة
#لماذا_لم_تنخرطون |
ايا تصدقوا و الا دبروا روسكم، السيد هذا ريد هاستينغس، مشا كرا فيلم على كاسات، رجعوا روتار بنهارين، مولى الحانوت عملوا خطية متاع تأخير، اتغشش و مشى حل ناتفليكس
منقووووول |
السينغال .. بلدي التاني 🤪 |
ناس بكري قالوا زادا
راس مالك سروالك كان طاح تحشالك
ناس بكري هموم جامدة 😉 |
ناس بكري قالو
الي أجوتاك ما بنالك قصر .. و الي بلوكاك ما حفرلك قبر 😉 |
انشاء الله بعد ما حلو .. ما يحطش المفاتيح في مكتوبو و هظاكهو 😉 |
ريان مات كيف خرج و شافكم قداش تحشيو فيه |
قصة للأطفال صدرت بالعربية و الفرنسية ..
" مها في بلاد الاطفال المنسية " ..
تفكرتوها مها ؟؟؟ .. ننصحكم بيها القصة .. اشريوها لصغاركم و اقراوها معاهم .. #حتى_لا_ننسى 😭
و الحمد الله على سلامة ريان ♥️ |
عندهم نهارين و اكثر و لتوة تخرجلي تدوينات اصحابي يباركو لمصر ..تقول متشمتين فيا .. و أنا نبلع و نغص😡
يا وخياني يقوى عليكم ربي .. شتڨدوه
أنا أكثر حاجة إنجم نعملها.. نعمل روحي ما ريتش .. نزاپي الحكاية بكلها ... ما نقول حتى ربع كلمة .. شوفتوني و أنا ميت ...أما نبارك جملة حكاية مستحيلة 🤨🤨🤨🤨🤨
نحس روحي كيف هاك المرى الي ماتت على راجل و جات وحدة هربتلها بيه و هي مشات مادة وجهها في العرس و تبارك 😉😉😉
مانيش cute لهاك الدرجة 😛 |
بحكاية ريان
المغرب الشقيق و الصديق ظهر so cute .. قداش طلع إنساني و احنا ما فيبالناش و كنا ظالمينو
و كاتربيلار زادا .. الي كانت عليها حملة متع بويكوت .. خاطر ساهمت في هدان المستوطنات الفلسطينية .. ظهرت مظلومة زادا .. و خرجت في صورة المنقذ .. و صورها تدور اون بوكل في جميع التلافيز العالمية
و تحيا الرياضة على قناة 21 و الله يفرج على ريان و علينا |
اقوى إنجاز لحركة النهضة .. هي انها بعد ما هبلتنا شعب كامل و كفرتنا .. دخلت جلال بريك لدين الاسلام 😂 |
خلاصة الوضع بعد 25
#أكبر_عدو لقيس سعيد هو قيس سعيد نفسه و تنسيقياتو و زمرة المفسرين و الطحانة متاعو
#أكبر_داعم لقيس سعيد هي حركة النهضة و براشوكاتها و تياستها و هاك زمرة الطحانة متع ضد الانقلاب
#بوس_اللفعة و الا #طيح_في_البير |
ستاتي عرضني في الفايسبوك ألف مرة .. ببرشة تهليل و برشة تزغريط ..
"حققت تحويلات التونسيين بالخارج مستوى قياسيا سنة 2021، وبلغ حجمها 8600 مليون دينار.
وكانت التحويلات بلغت 5875 مليون دينار في 2020."
شنوة الي فيه يفرح على المستوى الوطني ؟؟ ما ندروش !!
تطلعشي تحويلات التونسيين بالخارج ماشية في الإستثمار و احنا ما فيبالناش ؟؟ و الا في مشاريع كبرى و مخبين علينا ؟؟ تطلعشي البنوك التونسية عاملة عروض مغرية لعمالنا بالخارج بالسرقة علينا
ناااااا مخي المڨحول يقولي الي السبب الاوحد و الوحيد في إرتفاع التحويلات بـ46% ... هو أنو عمالنا بالداخل ماعادش خالطين على شيىء .. و أنو عمالنا بالخارج قاعدين يبعثوا لعائلاتهم باش يخلصوا كراءهم و يداويو .. و كان لزم باش ياكلو و يشربو
ما فما شيىء يفرح
#الفقر_و_الفرعنة
#لماذا_لا_تنخرطون 😉 |
يقرأ التونسي أقل من نصف صفحة #كتاب في السنة مقابل 30 كتاب للأوروبي.. اما سوء النية فيك يقراه في دقيقة 🤣
و يبقى #الكتاب خير جليس 😍 |
عشرين سنة لتالي
الrouge à lèvre كان اسمو #حمير
الvernis كان اسمو #مانيكير
ال crème hydratante إسمها #نيفيا
ال crayon noir #كحل
الpiercing اسمو #بلوطة
الsoutien #بوسطو
و الboxer كان اسمو #قلصون
تهذبنا و تطورنا برشة quand même 😂😂 |
يا سيدي بن سيدي .. يا مرحوم الوالدين
قالك مجموعة من النشطاء في المجتمع المدني البارح عندهم موعد و جلسة عمل مع السيد والي بن عروس في خصوص موضوع البحر في الضاحية
عاد كيف خلطوا للولاية .. قالولهم لا سبيل اليه باش تدخلو لسيادتو بتليفوناتكم .. ما كانوش من العاكسين .. سكروا التليفونات و سلموهم للكتابة
الموعد الاربعة متع العشية .. صدروهم في قاعة الانتظار للستة غير ربع سيادتو ما جاش .. هزوا ارواحهم مشاو تسلموا تليفوناتهم و روحوا 😂😂😂😂
سيادتو وقتها يدشن في خيمة متع سيرك .. عندها عامين منصوبة في المحمدية
#لماذا_تضحكون.... #لماذا_تتمسخرون 😂😂😂
بربي اصدقائي النشطاء .. الجلسة الجاية هزوني معاكم ..نحب نشوف كيفاش باش ينحيولي التليفون 😉 |
الحديث عن #أزمة تمر بها تونس .. راهو فيه برشة تلطيف للوضع و برشة إنكار و هروب من الواقع ..
تونس الغالية العزيزة موش عايشة أزمة ... تونس على حافة الانهيار و الافلاس .. اليوم تونس بكلها شقف و سلعة تواجه مرحلة خطيرة جدااا.. قد تنتهي بتحللها بالكامل
شكون المسؤول ؟؟ طبعاً ماهوش قيس سعيد .. على الاقل في الجزء الكبير منها
و حديثنا عن الازمة .. موش اتهام للنظام القائم .. بقدر ماهو ضغط للاعتراف بالواقع المر و ايجاد حلول .. بعيدا عن التسويف و التعتيم و بيع الوهم
البهامة وين ؟؟
كيف تخرجلك زمرة الطحانة و المفسرين و المهليلين ..و ينفيو تماما وجود أزمة .. و ينعتوا كل من تحدث عنها بالمرتزق و باثارة البلبلة و الاشاعات
باهي أنا صدقتكم .. ما فماش أزمة .. خليك شادد في بحثك يا تحفون .. و في مارس كيف يجي خلاص الكريديات ...
اياك تقوللنا تركة خلاوهالنا و هاك اللغة الحولة
قدرنا ان نواجه انهيار الدولة .. بقفف طحين و بيدين فارغتين و عقل جامد |
كي نشوف وجهي في vidéo call ونسمع صوتي في الميساج فوكال نقول الفايدة في التربية والاخلاق .. الباقي الكل تفاصيل 🤪 |
#نادي_باريس هو مجموعة غير رسمية مكونة من مسؤولين ماليين ممولين من 19 دولة تعد من أكبر الاقتصادات في العالم .. و انضمت لهم مؤخرا في 2014 #إسرائيل لتصبح المجموعة مكونة من 20 دولة
و السلام عليكم و رحمة الله و بركاته
#لماذا_لا_تنخرطون 😂😂😂😂 |
ايا عليكم سلامة le grand patron متع نادي باريس في تونس 😛 |
الولاية ناقصة #طحين و يلزم طحانة جدد مع ضرورة مراجعة التقسيم وفقا للمعايير و خاصة العدد الجملي للسكان بالجهة 😂😂
#لماذا_لا_تنخرطون |
أنا كنت ديما من الناس الي نقول الي أنا ما عنديش مشكل مع حركة النهضة كحزب .. مشكلتي مع الارهاب .. مع الفساد و الفاسدين.. مع التهريب .. مع الفشل و الفاشلين .. مع سياسة التمكين .. مع سياسة الإنهاك .. مهما كان مأتاهم ..
قعدت سنين و أنا بانية صورة متع إنسانة cute و ما احلاني ..
الا ان حصل ما لم يكن في الحصبان .. جاء قيس سعيد و هدلي البناءة متاعي .. و خلاني خرجت الڨرينتا الي فيا ..
عاد هي البناية تهدت .. تهدت .. و لا رجوع الى التالي
قلت خليني نكمل نسأل .. هاكا بوطحش البحيري .. علاش في الاقامة الجبرية ،،؟؟
على راسو ريشة ؟؟ و الا ما لقاولوش فرش في المرناقية ؟؟
#يتساؤل_مواطنون_درجة_ثالثة_يحبوا_ينخرطون 😉 |
على فكرة صلاح مصباح ماهواش حالة شاذة في عالم التنافخ الكاذب و التقييمات المعفطة و الغرور الفارغ..!!
ثمة آلاف من " صلاح مصباح" في كل المجالات و الميادين ثمة شعور يصيب الفاشلين، هو خليط من الكره و الحقد و البغضاء مع جنون العظمة، يخرجلنا حاجة كيما صلاح مصباح.
_في الكورة ايجي لملاعبي عالمي و ايقلك مايعرفش ايكور ؟!
_في الفن ايجي لفنان او فنانة عظيمة ايقلك خاطيها الغناء
_في التمثيل يجي لقامة مسرحية ايقلك مايعجبنيش تمثيلو و مش متع تمثيل.
_ في الكتابة ايجي لكاتب/ة مبدع ايقلك روايات فاشلة مايعرفش ايركب جملة.
_ ايجي لممثل وسيم او ممثلة جميلة ايقلك خايبين مخيبهم
و يا حسرة على زين قبل.
_ تجبد باكو مالبورو ايقلك اخيت ماخيبو الدنيا و الكريستال.
الرابط اللي يجمع "الصلاح مصباحيين" هو انو مجموعة من الفاشلين او عديم الجدوى حاليا أو " بابورهم زفّر" و لا يمكن ان يثبتو ذاتهم إلا بنفييهم للآخرين و لعب دور الضحية و ان العالم و الكواكب و المجرات تآمرت ضده لأفشاله و أن كانت له فرص للنجاح و لكنه رفضها لمبادئه و ثوابته ثم يختمها بأن نجاح الآخرين و فشله هو، نتيجة لثقافة التفاهة و الرداءة بينما هو العميق و الراقي و لكن " الجمهور عايز كده"..!!
انا نقترح انو مجموعة من الاخصائيين في الطب السلوكي و النفسي يعملولنا حاجة إسمها " متلازمة صلاح مصباح" لتوصيف هالانواع هاذم مالبشر
اييييييه قداش فيك من صلاح مصباح يا تونس..!!!
منقووووول |
نقرى في الي تكتب في صفحة الرئاسة أثر لقاء السيد الرئيس بوزيرة المالية .. حسيت الي كان غدوة نخرجو نحتجو سيادتو باش يخرج معانا .. و ما يجيكمش عجب أول عجلة يشعلها هو 😂😂
#لماذا_لا_تنخرطون |
احنا عندنا restaurant امورو تاعبة برشا و كنا نلوجوا في gérant يهنينا عليه، أما حبيناه موش كيفما les gérants اللي تعاملنا معاهم العشرة سنين اللي فاتوا، خاطر الاغلبية طلعوا سراق و دخلوه في حيط. دنك قلنا المرة هذي نشوفوا واحد بعيد عل domaine، عمرو لا خدم gérant قبل، اعطينا برك يديه نظاف و ثقة.
ياخي فيسع ما ضهر اللي السيد ما يفرقش بين المليم والدينار و المليون و المليار. قلنا ميسالش تو يجيب caissier غول ياقف معاه، ياخي قالك "ألف و أعوذ بالله، نخرج منها كان وحدي!" حاولنا نقنعوه أما طلع خلوقي ما تنجمش حتى تحكي معاه. الحاسيلو في شهر من زمان قالك يحب يبدل الMenu جملا، وحدو وحدو، و هو عمرو لا طيب omelette. لا شاور لا آمالي المول لا الchef لا الكوجينيا اللي عمرو ما حكا معاهم أصلاً. باهي إيجا نتناقشوا في الموضوع،"لا أبدا!" قال شنوا أهوكة حطيت suggestion box في الدخلة و لعباد ضاهرين يحبوا عالجديد، أما هو باين عندو فكرة واضحة في مخو. و زيد كل ما client يجي يتشكى من الماكلة اللي مساطت، يسمعو لكلام و ساعات يعطيه طراحة.
أما هو نظيف و موش سارق، يعطيه الصحة 💙
منقووووول |
الي قاهرني .. الي هو كيف بعدهم منعهم ..
و فلخر باش يهز المادرية وحدو 😭 |
😂😂😂😂😂😂😂 |
بربي الي عندو خيط مع هاك وزير الصدفة متع الشباب و الرياضة ..
يقولو راهو للموسم الثالث على التوالي الجامعة التونسية للكيك بوكسينغ بدون نشاط .. و الي ملي تحل المكتب في 2019 .. فما ثمانية الاف مجاز في الشارع
و الي آخر بطولة عالمية شاركت فيها تونس .. مشاو على كاستهم و جابو 11 ميدالية منها 8 ذهبية
و فكروه الي هو كيف كان وزير المرة الاولى في حكومة المشيشي .. كلمو رئيس الجامعة علي الديوري و قالو تو نرجعلك باش نعطيك موعد .. لليوم مازال ما رجعلوش و مازال ما لقالوش وقت
اسألوه فرد مرة ... يعرفهم هو شكونهم اولاد الكيك ؟؟ راهم اولاد الحفيانة و الڨريانة و العريانة .. راهم اولاد الحوم الشعبية .. راهم شباب ما عندهم شيىء كان زوز ڨواندوات يبردو بيهم في قلوبهم
و انشاء الله ما نكونوش قلقناه .. احنا راهو عاذرينو و فاهمينو عركتو مع وديع شاغبتلو مخو و مهمشتو .. و هو جاي بالذمة يصفي في حساباتو .. أما موش مشكل يحاول يلقى درجين لها 8000 شاب و يحللهم مشكلتهم و تو كل صلاة يدعيولو باش ربي ينصرو على وديع |
كيفاش خلصو الشهاري ؟؟ هزوا 700 مليار من عند البوسطة .. منين ؟؟ من مدخرات المواطنين !!
يعني الشهر هذا .. المواطنين خلصوا الموظفين ..
معناها كان غدوة الناس تشد الصف قدام البوسطة تجبد فلوسها .. أولا يلقاو صبع القابلة .. ثانيا نشمعوا المحل و نحطوا المفاتيح تحت الپاياصون .. و نعيطوا للمقاول يهز الباش
و السلام عليكم و رحمة الله و بركاته
#جمهورية_الموز |
حليت عينيا الصباح على تدوينة مؤثرة جدااا للصحافي زياد الهاني .. يحكي فيها على حربو مع المرض اللعين .. و على اضطرارو للسفر .. خاطر تونس ما فيهاش دواء
و قداش من واحد كيف زياد عندنا ؟؟ موش قادر حتى يعبر و يوصل للناس أوجاعو و معاناتو
بكيت لين شبعت و من بعد ركبني الغل و الغزول
قيس سعيد موش من حقك تحكيلنا على المشاريع الكبرى و على الTGV و احنا أبسط مقومات العيش ما عندناش
موش من حقك .. تبيع الوهم و الناس شهاريها موش خالصة
موش من حقك .. وين تخرج تزيد توترنا و احنا حياتنا جهاد
قيس سعيد موش من حقك تزيدنا هم على همنا
بالنسبة لبقية الحفتاريش .. شيخ الدجالين و بقية هاك النواب المجمدين الي يعملو في الاجتماعات .. انتم بالذات .. موش من حقكم تمدو وجوهكم أصلا .. انتوما بالذات لازم تتمنو الأرض تبلعكم .. انتوما بالذات الهواء الي تتنفسوا فيه معانا حرام فيكم .. إندثروا .. موتوا يا ديني .. راكم قتلتونا بالحياة |
سهم تونيسار في البورصة ب 520 مليم ...
كعبة flan ب 700 مليم ...
#الغزالة_رائقة 😛 |
خواطر ... .... الامضاء : دڨيش 😂😂😂
الرحلة متواصلة في TGV الي باش يروح بيهم 😂😂😂 |
#الوالي #ولد_الشعب
- مرتب أساسي مقداره: 1300 د.
- منحة تمثيل مقدارها: 1050 د.
- منحة المسؤولية مقدارها: 1250 د.
- منحة استرجاع المصاريف المرتبطة بالمسؤولية مقدارها: 1780 د.... أي بإجمالي 5380د شهريًّا، صافية،
تُضاف إليها:
ـ تكفُّل الدَّولة بدفع "المساهمات في نظام التقاعد والحيطة الاجتماعية ورأس المال عند الوفاة، على أساس المرتب الشهري والامتيازات العينية المخولة للولاة." (الفصل 3)
ـ "تمتع الوالي بمنحة جملية للتنقل بمقدار 50 دينار في اليوم عندما يكون هذا التنقل داخل تراب الجمهورية وخارج حدود الولاية وفق إذن بمأمورية. (الفصل 4)، يعني "مسافة السِّكَّة" من مقر ولاية بن عروس إلى مقر وزارة الدَّاخليَّة أقل من 7 كلم تساوي 50د يوميًّا وبدون تسقيف لتصل إلى 1500د شهريًّا، وترفِّع في مداخيل الوالي إلى: 6880د شهريًّا،
ـ مسكن وظيفي، وتُحمل على ميزانية الدَّولة المصاريف المتعلقة بتأثيثه ومصاريف الإصلاحات التي يقتضيها ومصاريف المرافق التابعة للمسكن من كهرباء وغاز وماء وهاتف،
ـ حراسة مسكن الوالي من مشمولات المصالح الأمنية المختصة.
يوضع على ذمة الوالي:
- عونان يكلفان بشؤون المسكن.
- سيارتان وسائقان. (للشُّؤون الشَّخصيَّة، مع استعمال سيَّارات وأعوان الوظيف بدون تسقيف)
ـ حصص وقود تقدر بـ 500 لتر في الشهر (للاستعمال الشَّخصي فقط، ويبقى الاستهلاك الوظيفي للسَّيَّارات وإصلاحها وللمحروقات بدون حدود ولا تسقيف،
ـ يواصل الوالي التمتع بأحكام هذا الأمر الحكومي خلال الثلاثة أشهر الموالية لانتهاء مهامه مهما كانت المدة المقضاة في خطة وال."
#لماذا_لا_تنخرطون 😂😂😂😂 |
نحب نعرف الكبيّر علاش ما روّحش يقبل عزاء نسيبو 😭 |
برة نتوكلو على ربي
يا سيدي الصحبي يا سيدي منصور يا سيدي بالحسن يا سيدي عبد القادر يا سيدي عمر يا سيدي احمد يا سيدي عامر يا سيدي محرز يا سيدي المازري يا السيدة المنوبية يا سيدي بومخلوف يا سيدي الميزوني يا سيدي القوبين يا ام الزين الجمالية يا سيدي عبد السلام يا سيدي سالم يا سيدي علي بن عون يا سيدي بوزيد يا سيدي ابراهيم ...... أحضرونا
✌️✌️✌️✌️✌️
💪💪💪💪💪 |
Khaoula Sliti
خميس الفحام هو الأصل و الباقي الكل تقليد 😂😂😂😂 |
كتاب حياتي يا عين 🤣🤣 |
الزيت النباتي ب25 د
زيت القطانيا ب 32 د
عام و نصف لتالي كيف كان بابا حي نشري في زيت القطانيا ب18د من عند الڨروسيست .. و نتعقرب على بابا نقولو ب22د من المغازة .. عاد يبدى يعارك .. و يقولي علاش اطيبلهم بيه ؟؟ و أنا بلاش ما نحطوش في الطنجرة .. و برة تو نكلم امك تعطيك بيدون زيت زيتونة ..وووو
و نبدى أنا نتسكبن و نقولو ظروف بابا و ما نحبش نكثر عليكم و احنا مستانسين بيه و نطيبو بيه
و فلخر نحيلو 45 د متع الزوز بادن زيت و تمت عملية التعقريب بنجاح
وينك يا بابا .. الدنيا شعلت فيها النار 😭😭😭😭😭 |
كي تبدا حافظ ومكش فاهم ومريفز كان chapitre الدولة ويجيبولك علی الانية والغيرية 😂😂😂
#وحدة_صماء 😂😂😂😂 |
أنا نجي نحط راسي على المخدة .. و نتفكرو كيفاش قال
" جاية تقسملي في شعبي " .. يطير عليا النوم
اتصوروني #أنا شعب #البوكيمون هذاكا 😂😂😂😂
هاااااا Khaoula Sliti لا سماح لا رباح كان ما تشكيش بيه |
الى ذلك اللاشيء الذي ينتحل صفة والي:
انت مجرد خطأ مطبعي في جملة سياسية رديئة جداااااااا !
" انا الدولة ومن واجبك تحترمني" 😏 بهذه الكلمات المتعجرفة أجاب منتحل صفة والي بن عروس(لانه عمليا وبعد ما فعله اقل بكثير من ان يحمل صفة وال ) الزميلة خولة السيلتي التي قامت بواجبها المهني عندما سألته بخصوص ذلك الفيديو الغريب الذي ظهر فيه وهو يوظف صفته الادارية صلب الدولة التونسية ليقوم بالدعاية للمشروع السياسي لقيس سعيد بمدحه الاستشارة الوطنية وتمرده على قوانين البلاد بدعوة الأمنيين للاستفتاء !
شوف سي شلبي كلمتين خفاف نظاف :
انت #لست_الدولة ولست جديرا بأدنى درجات الاحترام بتلك الاجابات الوضيعة التي واجهت بها اليوم الأسئلة الصحفية لزميلة مثالا في الاستقامة والنزاهة ..وكان انت تحكي على أنها مؤجرة بدنانير ..التأجير تعرفو انت والدنانير خدمت بيهم انت مادامك تحكي بيهم..هذا #اولا .
#ثانيا
**الدول المحترمة لا توظف باندية في مواقع حساسة..ولا توظف نكرات يضربو ايديهم في الحيط كي يلقى عطب في محطة..بدل أن يصلح العطب يضرب ايدو..يعني شعوذة ..مانا في كوري زوايل احنا موش في دولة مؤسسات.
**الدول المحترمة لا تسمح أن يكون مسؤوليها بكل تلك الحماقة والسخافة وذلك التشنج الدائم وكأنهم على وشك تبادل اللكمات مع كل من يعترضهم.
#ثالثا
سي شلبي من نهار اللي تعينت وانت الشخصية النكرة التي تأتي من العدم لتقودنا الى عبث ..قد تكون ابليت البلاء الحسن وانت تجمع التواقيع للاستاذ وتكتب رقم 17 على الخرفان في إطار الحملة الانتخابية التي اكتشفنا لاحقا أنها كانت فقيرة فعلا في أخلاق وأفكار من قام بها ..لكن ادائك الإداري لا يرتقي لمنصب عمدة في دوار فيه زوز عايلات! مع احترامنا العمد ولكل الدشر والدواوير..جملة وبالحملة .
سي شلبي ..الدولة موش عضلات مفتولة وكشاكش طالعة و تشوحير ونفخان ريش ..الدولة فطنة وذكاء وأفكار وتواضع وهاذم لكل كنت غايب في حصة توزيعهم على البشرية .
سي شلبي ..تنجم تكون حاجة في محيط الاستاذ الذي أخطأ في كتابة كل دروس الوطن ..وتنجم تكون راس في شعب المفسرين وفرقة المهسترين..ولكنك لا شيء في تاريخ الدولة التونسية ..مجرد خطأ مطبعي في جملة سياسية رديئة جدااااا
#اللعنة على زمن البؤس والرداءة التي هزلت فيه مناصب الدولة حتى بات يركبها كل جاهل ،بائس!
Khaoula Sliti اشكي بيه
Monia Arfaoui |
سكتوها ها ديني راهي عراتكم كان لزم حطوها في الإقامة الجبرية 😂😂😂 |
نجي باش نكتب كلمتين على المونولوڨ الي عملهولنا سيادتو البارح .. تجي ما بين عينيا هاك التصويرة متع نواب الهانة مجتمعين .. نقول لروحي #بلع .. #سكر_فمك
هااااربي حنى .. رانا مشنا حارقين جامع
هااااسيدي محرز وينك ؟؟ |
ساهلة الحكاية قص الكونكسيون و أعمل كابتير ..
و ربي يقدرني على فعل الخير 😛 |
و كيما قال روزفيلت
" يعمبو الوقت "
😂😂😂😂😂 |
ربك صبحانو الي ما أعدلشي منو و ما أرحمشي منو و ما أقواشي منو ..ربك القهار الجبار .. كيف جاء يقسم في الورث
ماقالش اعطي لولدك الصالح .. و خلي ولدك الطالح ..
ماقالش أعطي لولدك الباهي ..و نحي ولدك الخايب ..
ماقالش اعطي لولدك الي يعجبك .. و نحي ولدك الي ما يعجبكش
ماقالش اعطي للمطيع .. و نحي العاق
لاااا قسم سواسية بيناتهم
عاد أحنا انجموا نكونو خايبين و فساد و مرتزقة و طالحين و عاقين و الي تحب أنت الكل .. نقعدو حاملين لبطاقة تعريف تونسية .. و حقنا في البلاد هذي #موش_مزية |
قيس سعيد مرة أخرى أنت مخطىء
يمكن أنت ما يقلقكش كيف يهبط عليك مقال في الصحافة العالمية .. و يقول انك هازز تونس للهاوية
احنا يقلقنا .. و يقلقنا ياسر زادة
احنا نقولو الي نقولوه عليك في تونس .. و هذا شأن داخلي .. أما نتقلقوا كيف نلقاو .. صورتك و صورة تونس مهزوزة في الخارج ..
المقالات هاذم و في جرائد كبار .. يؤثرون سلبا .. على الاستثمار .. على السياحة و على موارد تونس إجمالا
علاش أنت مخطىء ؟؟ خاطر اهملت خطة المكلف بالاعلام ..
كيف يبدى عندك مكلف بالاعلام دمدوم كيما نعرف أنا ..
ما يتجرأ عليك حد .. و ما يتجرأ علينا حد ..
و الصحافة العالمية تقرالك و تقرالنا ألف حساب
السياسة الحديثة .. ثلاثة ارباع متاعها .. إعلام و تسويق
كرامتنا يا سيد الرئيس .. كرامتنا يا سيد الرئيس .. كرامتنا |
السيد هذا #رئيس_بلدية ..
هيبة الدولة و كذا وشيىء 😂😂😂
باقي النقاش الشيق في اول كومنتار 🤨 |
مولى الناتفليكس و هو يحاول باش يفهم كيفاش التوانسة الكل تفرجت في الفيلم و هو بايع عشرة إشتراكات اكهو 😂😂😂😂😂😂😂 |
أحسن #خطاب_سياسي سمعتو منذ سنوات 😘
ب.س : نحكيو على الخطاب موش على الشخص |
والله عرضوني التصاور الف مرة .. و ما انتبهتش .. لين اكتشفت بالصدفة الي هذيكا هي نبيهة الكراولي ..
آخر عهدي بيها خليتها .. ڨامت تكحل و تفوح .. و تحضر في التاي .. وقتلي ڨاللولها جاي 😂😂😂 |
حتى لا ننسى
"On cogite ala èl fakhfakh لازم يتنحى ..
خممنا قلنا الرئيس ينحيه و خممنا نحط واحد من الحكومة وزير رئيس حكومة بالنيابة و خممنا في المشيشي خاطر
Cest le seul qui nous est acquis .....100% .. de manière à ce que iwalli presque chwaya un homme de paille ...
و المشيشي يقعد في الوزارة متاعو و الوزارة الأولى ..
Ça va etre le palais qui va diriger les choses "
فبحيث الله يسترنا و يستركم من الاحبة و بنات الاحبة و اولاد الاحبة .. خاصة كيف يوليو يخممو و يتكتكو و يفتيو .. راهي جرتهم ما تربحش ..
Merciiiii Mayaaaaaaaaaa 😂😂😂 |
الشاهد Vs اللطيف |
أنباء عن تعيين مروى جابو مديرة للديوان الرئاسي خلفا لنادية عكاشة |
جاك الغول 👹👹👹 |
جيت باش نفرح .. نلقى الخوانجية ترڨص تقول عندهم عرس .. بطلت 😉 |
و الكذاب لا تباركلو 😂😂😂😂 |
صفحة وزارة الشباب و الرياضة و قيلة الادمين متاعها سفيان بن حميدة 😂
#صحة_النوم 😉 |
السلطة الحاكمة من وزارة الشباب و الرياضة إلى رئاسة الحكومة و حتى رئاسة الجمهورية ... حتى بالكذب ما شاركوناش فرحتنا .. لا بلاغ تهنئة و لا تشجيع للمنتخب ..
الصمت الرهيب ... تقول اسرائيل ربحت نيجيريا البارح موش تونس ...
لاكم منا و لانا منكم .. كلكم راحلون .. تونس باقية
🇹🇳🇹🇳🇹🇳🇹🇳🇹🇳🇹🇳🇹🇳🇹🇳🇹🇳🇹🇳🇹🇳 |
هاك الجبن المرحي الي ما يكساب من ريحة الجبن كان الاسم .. خاطرو هو في الحقيقة ( pâte alimentaire ) .. صبح بقدرو في بلاد البهايم و 100غ ب1800
عاد قلت كان فيكم وحدة صديقاتي .. دولارها طالع .. و هذاكا بالدروج و مطيحة بيه واحد كرزة ..
مافيها باس ..اتطيب طجين ملسوقة مشخشخ كيف متاعنا متع قبل .. جبن أحمر و ڨرييار و شيدار .. و تضيفنا
و شكرن 🤨🤨 |
خاص الى القيسونيين والقيسونيات :
ريتو النقد و الضغط الي صار للمنتخب كيفاش جاب نتيجة !
وريتو فرحة التوانسة ؟؟ و فهمتو كوننا ما نكرهوش منتخبنا وتونسنا ؟
ولذا لو تنحو شوية طحين و تلحيس زايد وتنحو حكاية الي يكتب كلمة وينقد قيس والا يضغط شوية فماش ما يتحرك تهجموا عليه كالجراد المرادي و تخونوه .. تو تونس تولي بخير وبالك هو يطلعنا من الاقسام السفلى للشرفي ... ولو أنو فاته الڨطار ....
منقول |
😂😂😂😂😂😂😂 |
بربي شباب نقصوا شوية من التزمير و الزغاريط .. و افرحوا بالساكتة .. عندنا وزير شباب و رياضة راهو يفغم توة 😂😂😂😂😂 |
تاتك يا تاتك .. تونس تتاتك
و بالمساكني شواتك 🎵🎶🎵 |
برقوش برقوش ..حااابس حااابس..
بركة سي الناعس
هااايم هااايم.. تلامص تلامص..
عمياااء عمياااء .. عميااااء صميااااء
خربوووش خربوووش..
كورة ليشوطها تخرج تووش 👻 😈 🥸☠️👹👺
بليبش ميجيبش 👻👻👻👻👹👹 |
🔞🔞🔞
صور حصرية و حقيقية ننفرد بنشرها لاحتفالات مهاجم نادي نانت الفرنسي و مهاجم المنتخب النيجيري Moses Simon بعد تسجيله لهدف الفوز في احدى مباريات الدوري الفرنسي ...
"اللهم لا نسألك رد القضاء بل نسألك اللطف فيه".
Ben Ali Hajji Monâm |
و حق لا الاه الا الله راني لا نحب ننقد و لا نتمقعر و لا نفصصهم ..
ماذابيا راني صاحبة من في السلطة .. راهي اموري ماشية و جوي فسفس و قضياتي مقضية
كلها ربحت من تقربها من السلطة .. الي خذى تعيين و الي دبر خدمة و الي ضرب رخصة .. اخطى الفورماسيونات و الويكاندات و الوتلة و المحواس و الفواياجات و حتى في مرضهم أقل حاجة يمشيو للمستشفى العسكري .. حقوقهم الكل محفوظة و زيد عليهم les avantages و التكبرين
سنين و سنين توة شنوة الي ربحتو ؟؟ اخطى السب و التشويه و التعطيلات و الهرسلة ؟؟
و ما ننساش .. بابا يرحمو عملت ندابة و عرك و معروك باش دفنتو ..
يعني حقك مهضوم و زيد مكروه .. و أغلب من في السلطة أو طامع في السلطة يتجنبك .. لا يهزو عليك تليفون ..لا يقعدو في بلاصة أنت فيها .. يحكيو معاك بالوساطة كيف يلقاوك جبدتهم ..
المشكل وين ؟؟ أنو حتى كيف أنت تطيح و تعمل عين رأت و عين ما راتش و تحاول تقول اخطاني و تشد ببوشتك و تريض .. هوما يخرجوك منها بمساك
عمايلهم .. متع .. يحبونا .. نكرهوهم بالسيف
#لزيتونا |
زوجتك نفسي ... |
اصحابي أحبابي .. قاصدتكم في قضية .. بربي الي يعرف عامل طردوه من SOPAL طرد تعسفي .. أو يعرف أي حاجة على ظروف العمل في SOPAL .. الي عندو فاتورة على SOPAL موش خالصة .. الي عندو ريكلاماسيون على سلعة SOPAL .. الي عندو أي فضيحة على SOPAL .. الي عندو أي حاجة اتدرعلهم خواطرهم .. يجيني privé
يا أماااااااا حنى راي السبالة ب300 دينار 😭😭😭😭😭😭😭😭
يعني زوز سبابيل .. تاخو قرض 🤨🤨🤨
سوف تندمون .. سانتقم منكم .. و لو كان هذا آخر عمل في حياتي 😂😂😂😂 |
قيس سعيد أنت مخطىء
بلاد كاملة من شمالها لجنوبها .. بتاريخها ب3000 سنة حضارة متاعها ..12 مليون تونسي .. بباهيهم و بخايبهم .. باحلامهم .. بماضيهم و مستقبلهم كلهم في رقبتك ..
و أنت اخترت انك تحطهم في رقبتك و أنت اخترت انك تكون مسؤول
الكلمة و الحركة و التنفيسة لازم تكون بحسابها .. و مالازمش تكون من فراغ و لازم تكون موثقة ..
قالولك مرة شوقي الطبيب عندها 1500 مليار .. كيما قالولك مليون و 800 متظاهر في الحبيب بورڨيبة .. كيما قالولك دوسي Q5 تسرق .. كيما قالولك نفق في دار السفير ...
كيما قالولك كاتب محكمة ما حبش يمد ملف
كيما قالولك الف حكاية و رواية ..
خرجت أنت حكيتهوملنا الكل
و آخرتها قالولك زوز ارهابيين يحوسوا ..،( الي أنا والله لا نعرفهم شكون و على شكون تحكي )
أما خاطر بأن بالكاشف أنو الناس الي أنت مثيقهم و تستسقي في معلوماتك منهم مغلطينك .. عندي سؤال
بعيد عليك أنت وكيل الجمهورية؟؟ عيطلو يا سيدي
اطلع على الملفات .. اقرى المحاضر .. شوف الاستنطاقات
افهم علاش ..
الثقة في الوثيقة
قيس سعيد غلطوك .. و مازالو مغلطينك .. و باش يزيدو يغلطوك .. خاطر أنت مثيقهم و هوما عندهم حساباتهم
ما هكذا تدار الامور
ثبت ثم ثبت ثم زيد ثبت .. راهي تونس أمانة 🇹🇳🇹🇳 |